Di sseyin, yedher lḥal, a ɣef teqcict ifehhemen, yessefhamen am Fadma, ar yeshel yakk akken ara d ssukkes deg umɣar limarat. Akken d imi tetbet, temsada yid-s, ar d atmaten-is, ternu testeqsi-t ɣef ubrid ṭṭefen mi ruḥen. Yenna-as : Cfiɣ, a mass-a lameɛna a yelli, ur walaɣ atzemred … ɛla xater abrid ṭṭfen zriɣ ur as zemmert ara tilawin … D win iwumi qqarenlxali : ad ileḥḥu bnadem d lechur ur yettemlili d lɛebd. Lḥasun, nekk, i wudem Rebbi, ad akent mleɣ ayen ssneɣ. Atan ɣer-m webrid ṭṭfen watematen-im … Yesneɛt-as s ufus-is ɣer wedrar-nni dɣa i yas teqqar akken « ur yecbi deg udrar-nneɣ ! » yerna yenna-as : mi tejbamt akin, sakin tebdumt tikli … Lḥasun, ad isahel Rebbi fell-akent ! … Yernu diɣen iwessi-tent ɣef ɛwin, yenna-asent : ala ttmer neɣ tazart, ma tufamt, laked werkul : ḥiwlemt ayen iwumi tzemremt.